Tlett nisa kellhom jittieħdu l-isptar wara ħabta bejn karozza u vann, f'Ħal Tarxien. L-inċident seħħ il-Ġimgħa filgħodu għall-ħabta tad-9:00 am fi Triq San Anard. Il-karozza kienet misjuqa minn mara ta' 44 sena minn Ħal Għaxaq filwaqt li l-vann kien qed jinstaq minn raġel ta' 47 sena minn Ħal Tarxien. Passiġġiera miegħu kien hemm żewġ nisa, anzjana ta' 71 sena, li kienet fuq quddiem u passiġġiera fuq wara tal-vann, mara ta' 49 sena. Iż-żewġ nisa huma mill-Fgura. Mill-ewwel fuq il-post wasal tim mediku, Pulizija u membri tal-Protezzjoni Ċivili. It-tlett nisa ttieħdu l-isptar għall-kura. Aktar tard iż-żewġ nisa ta' 49 u 71 sena kienu ċċertifikati bi ġrieħi gravi filwaqt li ġie ċċertifikat li l-mara ta' 44 sena qiegħda ssofri minn ġrieħi ħfief. Jirriżulta li r-raġel ma sofra l-ebda ġrieħi. .td_uid_3_612a889fc3e96_rand.td-a-rec-img{text-align:left}.td_uid_3_612a889fc3e96_rand.td-a-rec-img img{margin:0 auto 0 0}